b'\n_START_ARTICLE_\nRedeven\xc8\x9b\xc4\x83\n_START_SECTION_\nEtimologie\n_START_PARAGRAPH_\nEtimologic, termenul \xe2\x80\x9dredeven\xc8\x9b\xc4\x83\xe2\x80\x9d provine din fran\xc8\x9buzescul \xe2\x80\x9dredevance\xe2\x80\x9d, care la r\xc3\xa2ndul s\xc4\x83u vine de la verbul \xe2\x80\x9dredevoir\xe2\x80\x9d \xe2\x80\x93 a datora \xc3\xaen continuare.\n_START_SECTION_\nDefini\xc8\x9bie\n_START_PARAGRAPH_\nRedeven\xc8\x9ba este o datorie, o obliga\xc8\x9bie care este pl\xc4\x83tit\xc4\x83, \xc3\xaen bani sau \xc3\xaen natur\xc4\x83, sub form\xc4\x83 de cote, periodic \xc8\x99i la date fixe. Plata este f\xc4\x83cut\xc4\x83 c\xc4\x83tre de\xc8\x9bin\xc4\x83torul unui patent, brevet de inven\xc5\xa3ie al unor drepturi de autor, al unei francize sau al unor terenuri cu resurse naturale. \xc3\x8en principiu, rolul redeven\xc8\x9bei este de a compensa proprietarul pentru folosirea bunului respectiv.Cota de redeven\xc8\x9b\xc4\x83 poate fi fix\xc4\x83 sau variabil\xc4\x83, ultima rezult\xc3\xa2nd din aplicarea unor cote procentuale la cifra de afaceri realizat\xc4\x83 prin folosirea bunului concedat, la m\xc4\x83rimea productiei ob\xc8\x9binute pe terenul concedat.\n_START_SECTION_\nRedeven\xc8\x9be \xc3\xaen Rom\xc3\xa2nia\n_START_PARAGRAPH_\n\xc3\x8en Rom\xc3\xa2nia, prin Legea petrolului redeven\xc8\x9bele se calculeaz\xc4\x83 ca procente din valoarea produc\xc8\x9biei. \xc3\x8en func\xc8\x9bie de dimensiunea z\xc4\x83c\xc4\x83m\xc3\xa2ntului procentele aplicate variaz\xc4\x83 \xc3\xaentre 3,5% \xc8\x99i 13,5%, at\xc3\xa2t pentru petrol, c\xc3\xa2t \xc8\x99i pentru gazele naturale. _NEWLINE_Statul rom\xc3\xa2n a colectat \xc3\xaen primele zece luni ale 2012 redeven\xc8\x9be de circa 1,5 miliarde de lei (340 de milioane de euro), \xc3\xaen cre\xc8\x99tere cu 9% fa\xc8\x9b\xc4\x83 de perioada similar\xc4\x83 din 2011. Cea mai mare parte din aceasta suma, peste 80%, este de obicei contribu\xc8\x9bia companiilor Petrom (cel mai mare produc\xc4\x83tor de gaze local).\xc8\x99i Romgaz (unicul producator de petrol \xc8\x99i gaze din Rom\xc3\xa2nia).'